
TRIUMPHI POMPA APUD ROMANOS. 



Gentis Romanae cineres SBternaque circum 
Moenia ductus adhuc sinuoso flumine Thybris 
Respicit herbosum coUem, tentataque Gallis 
Cuhnina saxormn, vidu^ qua mole columnae 
Horrentes superant dumos, mentitaque nomen 
Antiquum tenui surgunt Capitolia fastu : — 
— ^Vasta situ, et placidSl dudum loca sancta quiete. 
Attamen hic olim, bello dum Roma vigebat, 
Ante Jovem (jam fana jacent, neque Jupiter usquam 
Nimaen habet) saevos fasces, positumque tribunal 
Consulis, et ductas pariter sub signa cohortes 
Cernere erat : patriis hinc acer miles in armis 
Prodibat sacra testatus Geniumque locorum 
Custodemque Deum, seu gens Tyrrhena pararet 
Insidias celeresque dolos, seu linqueret Alpes 
Gallus, et infesto fremeret Latium omne tumultu. 
Atque huc, quum propriSl praesens victoria lauru 
Velarat sublim^ comas, hostisque minaces 
Conciderant strepitus, ad templa faventia votis 
Flectere equos victor, spolia et pretiosa per aras 
a2 

Fundere Diis pugnae auspicibus, Patrique Quirino. 

Aspicis, ut prasceps salebroso tramite callis 
Per juga formos&, lat^ collapsa ruinft 
Ambiguum demittat iter ? Solennia pompas 
Inde olim spatia, et multis bacchata triumphis 
Strata viaB : gravis h&c Marius, contemptor et auri 
Fabricius, Cossusque ferox, niveisque Camillus 
Ibat equis; necnon Caeiun^ victor ab urbe 
Romulus, in nemus et frondosa cacumina montis 
Laureola insignis socios deduxit ovantes, 
Armaque in annos^ suspendit regia quercu. 

Saepius hic festi post saeva pericula cives 
Collecto fremuere choro turb&que frequenli> 
Dum procul hinnitus audiri, visaque primis 
Densari via Sacra rotis, sive ima Palati 
Saxa legens curvum jam sese ostenderet agmen. 
Mox propior visu latoque effusior ibat 
Pompa Foro; jamque ante oculos splendere recenles 
Exuvias, et capta Deiim simulachra videbant, 
Atque catenatos duci longo ordine Reges. 
Nunc jacet informis lat^, tumulosaque putri 
Terra herba, Superumque domos privataque condit 
Atria : vix arcus veteri sub rupe superstes 
Prima viae signat, fracto vix tramite noscas 
Qua sese oppositi circum latera ardua clivi 
Flexerit, et curvos inceperit orbita cursus. 

Gesta tamen regum, antiquis ibi clara tropseis^ 
Tergemino servant pendentes fomice flores ; 

Qua fuga Parthorum, torvique insculpta Severi 
Effigies nitet ; aut eversas fata Sionis 
Aspicias^ sanctoque Aquilas insistere Teraplo ; 
Nec procul illius titulos, Byzantia primus 
Moenia qui patrise Romanus prsetulit urbi. 

Suave laboratas moles et prisca tueri 
Marmora, queis magnae laudis mens conscia, famam 
Indignata brevem tacitseque silentia mortis, 
Impressit monumenta sui, simulachraque rerum 
Indidit ; heroumque auimos et fortia facta 
Mirari in saxo, vivosque ediscere vultus. 

Interea, obtutu dum fixi hseremus in uno, 
Paulatim raptos cepere oblivia sensus, 
Scenaque mutari, et rerum veneranda renasci 
Nomina, jamque oculis species nova surgere nostris. 
Roma caput mundi septem divisa per arces 
Adversa sub luce nitet ; non marmore Graio 
Aut iBgyptiacis splendens sublim^ columnis, 
Intonsi sed qualis erat sub fasce modesto 
Scipiadse, Fabiiimque, ubi jam de Tibure saxum 
Magnificum, et solis credebant utile templis. 
Undique candenti properantes veste Quirites 
Sacra ferunt : pars festivas acciugere lauru 
Concertant de more fores, pars nectere multo 
Flore Deos, et thura omnes adolere per aras. 
Obsedere alii turres et celsa domorum 
Cuhnina templorumque aditus, pompa unde videri 
Ingressusque triumphales et ovantia possint 

Aginina ; pars toto frondentia pulpita Circo 
Inque Foro posuere : latus declive Palati 
Confertis slat densuin humeris ; ceu flamine prima 
Quum tumet assurgens et mille incanuit undis 
Oceanus ; vel cum segetem delapsus in almam 
Huc illuc Zephyrus condensa cacumina versat, — 
Flucluat omnis ager, celeresque moventur aristae. 
Paullum omnes^ PauUum ingeminant, qui Persea bello 
Fuderit^ et Graias Romano Marte phalanges. 
Illius auspicjis Pelopeas alma per m*bes 
Libertas iterum caput erigit ; ille superbos 
Regum apices, genus excelsa de stirpe Philippi, 
Ferre jugum, et fasci docuit servire Latino. 

At subito tacuere, simul compressus et omnis^ 
Impetus. Ante oculos laxis compagibus arctsB 
Dissiluere fores ; porta venit agmen apertfi, 
Affectatque nam. Spectandum in curribus altis 
Phidiaciun portatur ebur, vivaeque tabellae, 
Cecropiis erepta diu spolia inclyta templis. 
Succedunt, tractuque gravi per strata viaium 
Plaustra sonant onerata armis ; confusa ferimtur 
Spicula cum clypeis, miles quos Gnossius olim 
Gesserat, et gale» laeves, mistisque pharetris 
Bistonidum peltae, gladiique hastaeque coruscant. 
Quid varios referam calices, atque aspera signis 
Pocula ? quid gemmis regum crateras et auro 
Insignes, vastoque argenti pondere tardos 
Stridere sarracorum orbes P Quin tristis imago 

Lugentis vehitur terrse ; mirantur ahenis 
Castella in tumulis, fictum mirantur Olympum, 
Pendentesque auro sylvas, et moenia Pydnae. 
Tum strepere horrendum litui, clangorque tuharum 
Audiri, velut oppositum Romanus in hostem 
Quum ruit, ardentesque accendunt classica pugnas. 
Inde tui, Clitumne, greges, queis infula frontem 
AUigat, et tenui circumdant tempora vittag 
Compede ; candentes humeros amrataque circum 
Comua purpurei nectunt retinacula flores. 
Nec procul Haemonii currus, et regia gentis 
Arma micant, fratrisque olim diadema paratum 
Sanguine. ' Subsequitur proles captiva tyraimi 
Jam tenero miseranda sevo ; tamen inscia sortis 
Ipsa suae, pompam mirans circumspicit omnem, 
Insuetasque hominum facies, et non sua tecta, 
Nec dignatur adhuc flentes audire magistros, 
Nec vitam petere, et duplices extendere palmas. 
Quis tamen ille, gregem qui sic comitatur euntem 
Attonitus, tanquam ventis afflatus et igni 
Fulmineo ? sic ora vacant, sic membra moventur 
Sponte sn^, fixique rigent in sedibus orbes. 
Non ebur intextum, clar^l non purpura veste 

* ^' At a little distance Perseus' children were led captive, 
attended by a great nmnber of govemors, masters, and preceptors, 
all in teard, who stretched out their hands by way of supplication 
to the spectators, and taught the ohildren to do the same.'' 
Plutarch, in Vit Mnilii. 

Enilet : Emalhio tantuin de more recingunt 
Vincla pedes ; humeris ater dependet amictus. 
Sed gemitus circa comitum^ sed lumina in unum 
Conversa, et moesti tacita ohservantia vultus 
Significat Regem ; neque enim sua vincula plorat 
Fida cohors ; regi invigilat, regi imminet omnis, 
Huic timet, huic longo ducit suspiria luctu. 

Jamque ipse ante oculos, quem plehs, quem Roma salutat, 
Factaque, fortunamque, et laudes nuhibus aequans, 
Consul adest — Pseana canunt. Proh pectora frustra 
Cseca homiuum ! Pompamque inter plaususque secimdos 
Dum stupet, et simulat composto gaudia vultu, 
Corda dolor premit intus agens. Quid laurea tandem, 
Quid currus aut sceptra juvant ? quid turha faventum 
Plurima, si feretro indormit, magis omnihus unum 
Quem pater optasset comitem ; qui primus amicd. 
Voce decus patrium, et plenos celehrarat honores?* 
Parce tamen flendo, atque ingentes comprime luctus ; 
Nam lateri tihi sospes adest, qui nomine quanquam 



3 ^^ Non Perseus tantum per illos dies documentum humanorum 
casuimi fuit, in catenis ante currum victoris ducis per urbem hostium 
ductQS ; sed etiam victor Paullus, auro purpurfLque fulgens. Nam 
duobus e filiis, quos, duobus datis in adoptionem, solos nominis, 
sacrorum, familiffique hseredes retinaerat domi, minor, ferme 
duodecim annos natas, quinque diebus ante triumphum, major, 
quatuordecim annorum, tridao post triumphum decessit: quos 
prsetextatos curra vehi cum patre, sibi ipsos simiies prsedestinantes 
triumphos, oportuerat.'' Liv. xlv. c. 40. 

Olarus adoptivo^ factis ad sidera tollet 
jEmilios ; illum primo jam Marte furentem 
Videre Emathii ; mox dirutti templa relinquens 
Arce Numantin& Byrsseque in moenibus ignes 
Flectct anhelantes Capitolia ad alta quadrigas. 

Scilicet his animis, h6c olim munere laetae 
^neaddm viguere artes et maxima bello 
Gloria ; sic omnis penitus surrexit in arma 
Italia; hinc Danaiim clades, hinc irrita virtus 
Rejectaeque minse Pcenorum^ Indusque Latinis 
Additus imperiis, terrarumque ullima Thule 
Audiit impositas peregrino milite leges- 

£rgo incumbere adhuc veteresque evolvere fastos 
Fert animus, jamque alta sequens fastigia rerum 
Laurigerum revocare aetemi nominis agmen. 
Libera Publicoli primiHm victore triumphos 
Vidit Roma novos, pulsis quum Tusca tyrannis 
Deficeret manus, et Sylvse pseana sonarent^. 
Longa inde heroum series. En! cura Deorum* 
Postumius venit: en! curvi moderator aratri 
Quinctius! Insequitur referens scuta aurea Cursor 



^ ^^ Adjiciunt miractila huic pugnse: silentio proximse noctis ex 
aihk Arsi^ ingentem editam vocem ; Silvani vocem eam creditam ; 
lisBC dicta, ^ Uno plus Etruscorum cecidisse in acie ; vincere bello 
Bomanxun." Liv, ii. 7. 

* Beferring to the apparition of Castor and Pollux at the Lake 
Reginus. Liv, ii. 20. 

Oniamenta Foro, et lautis decora alta Tabernis*. 
Quin redit incomptos rediniitus fronde capilios 
(Eacidae Curius gazas, turritaque jactans 
Lucarum terga ampla boum : Quem torquibus urget 
Nobilis Insubrium, couversique omine voti^ 
Flaminius ; — felix, si non vidisset Etrusci 
Stagna lacus, Poenoque obsessos milite saltus. 
Hos UmbreB misere arces, flumenque Metaurum, 
Egregios fama parili : nec Livius ull^ 
Laude prior, licet alter equum post agmina Consul 
Solus agat, null^que manu stipante suorum': 
At fremit Hannibalem lusum, fraudesque Neronis 
Tota cohors, miscetque suo cum consule nomen. 
Scipiadae ducunt gemini Iseta agmina fratres, 
Hic Asiae clarus spoliis ; illustrior imo 
Hic titulo, victum Ausonii qu6d nominis hostem 
Turba legit, cladem Italiae. Quid gentis Achaeae 
Exitium referam, bimarisque incensa Corinthi 
Moenia ? Quid Marii laudes, fastusque superbos 
Ultoris Syllae, reducemque ad frsena Senatum®? 
Eminet ante alios regali insignis amictu 

5 Liv. ix. 40. 

6 The Insubres had made a vow to ofFer a chain (torqnem) to 
their Gods which was to be made of the Roman spoils. Flaminius 
brought to Kome a great spoil of golden ^ torques' taken firom 
themselves. 

' Liv. xxviii. 9. 

s Sylla retumed to Rome with a great numher of nohle exiles, 
who accompauied his triumphal procession on horseback. 

f*ompeius; juga cui variis ardentia gemmis 
Gaetulse subiere ferse ; micat agmen onustum 
Tot regum exuviis : illic argentea signa, 
Hic lapides baccseque nitent ; mox Indica pubes 
Fert ebenum, Syrii gestant sua balsama servi. 
Quis procul ille autem tsedarum lumine multo 
Per noctem ingreditur ? nosco comites elephantos, 
Lychnigeram seriem ; scandit Capitolia Caesar, 
Sidus uti lucem referens; vis ignea flammae 
Quadrijugiim lambit phaleras, captivaque tela 
Gallorum; micat aes rutilum, ferrumque coruscat^. 

Fallor ? an Hebrseis adytis arique revulsae 
Ante oculos portantur opes ? Ecce aurea fulgent 
Vasa Domiis, Solymseque semel praerepta ruinis 
Nequicquam, ramo septemplice mystica Lampas. 
Fertur et in manibus viv^ descripta tabellli 
Sub palm^ Judaea sedens : quam forte, supremis 
Casibus insultans, Syrius sub moenia pictor 
Fecerit, addideritque decus, quod viderat olim 
Collibus in patriis; moestum spirare videtur, 
Et gemere, et tristes Virgo demittere vultus. 
Longe alio incedunt gestu, quos victor adurgens 
Insequitur propitls, spumisque humectat equoruni, 
Flavius: afflictae non illos funera gentis, 
Non captae domuere arces, araeque parentum 

9 << Ascendit Capitolium ad lamina, quadraginta elephantis, 
dextrft. atque sinistri lyclinuchos gestantibus." Sueton, in Vit. 
Julii. 

Caslitus eversae exitio; stupet Itala pubes 
Fixa oculos, viresque timet vultusque superbos 
Vinctorum, certAque anirnos in morte feroces. — 

Ergo agite, Ausonii, ssevos celebrate triumphos, 
Dum licet ; — ignari tantis quam parvula rebus 
8tet fato concessa dies. Jam lugubre cselum 
Ominibus scatet, et venturi praescia casCks 
Pallescunt simulachra DeCkm, suspiriaque alta 
Audit, et insolitA gemitus sub noete sacerdos. 
Magnus adest, jamque Hebraeis e montibus Ultor 
Exiit, Indigetes Divos et prisca locorum 
Qui turbet sacra, cui cedet Rex Jupiter Arcis, 
Et Mars, et Bellona :— IUi non horrida bella, 
Non enses galeaeque placent ; sed munera pacis 
Casta ferent, grataeque albo velamine turbae 
Jnnocuas duce^t pura ad donaria pompas. 

EDVINUS PALMER, 

£ COLL. BALL. 

